stanford-oval/wikipedia huggingface dataset:
האנציקלופדיה האינטרנטית לפילוסופיה
סטנדרטים אקדמיים

על פי ה-IEP, איכותם של מאמריה היא "באותה הרמה כשל אנציקלופדיות הפילוסופיה מרובות הכרכים הטובות ביותר הזמינות בדפוס." דבר זה מושג בעיקר על ידי גיוס תורמים בעלי הסמכוֹת ותוך שימוש בתהליך ביקורת עמיתים "קפדני העומד בסטנדרטים אקדמיים גבוהים."
האנציקלופדיה עושה שימוש בהליך הסגור והמסורתי לקבלת מאמרים חדשים לפרסום ושיפוטם (בדומה לזה של האנציקלופדיה לפילוסופיה של סטנפורד), אך לפרקים בוחרת ללקט חומרים כתובים ממקורות הנמצאים ברשות הציבור כדי למלא באופן זמני את החסר בנושא מסוים, עד שייכתב עבורו מאמר אקדמי.
ביאורים

↑  באנגלית:The Internet Encyclopedia of Philosophy was founded in 1995 for the purpose of providing detailed, scholarly information on key topics and philosophers in all areas of philosophy. The IEP is free of charge and available to all internet users world wide. The present staff of 25 editors and approximately 200 authors hold doctorate degrees and are professors at colleges and universities around the world, most notably from the United States, Great Britain, and Australia. The submission and review process of articles is the same as that with printed philosophy journals, books and reference works. The authors are specialists in the areas in which they write, and are frequently leading authorities.
הערות שוליים

1 2 3 4 5  ‏"About the IEP"‏, Internet Encyclopedia of Philosophy.
האנציקלופדיה הישראלית לרפואה

| --- | --- |
עטיפת הכרך הרביעי של האנציקלופדיה
עטיפת הכרך הרביעי של האנציקלופדיה
 מידע כללי
 מאת:  ההסתדרות הרפואית בישראל
 שפת המקור:  עברית
 סוגה:  אנציקלופדיה
 נושא:  רפואה
 הוצאה
 הוצאה:  ידיעות ספרים
 מקום הוצאה:  ישראל
 תאריך הוצאה:  2007
 עורך:  יהודה שינפלד
 מהדורות נוספות
 מספר כרכים:  10
 קישורים חיצוניים
 מסת"ב:  מסת"ב 9654824884
האנציקלופדיה הישראלית לרפואה היא אנציקלופדיה מודפסת בשפה העברית הכוללת 3,500 ערכים בנושא רפואה, אשר נכתבו על ידי רופאים ישראלים. האנציקלופדיה יצאה לאור בשנת 2007 וכוללת עשרה כרכים.
כתיבה

פרויקט הכתיבה החל ביוזמת ראשי ההסתדרות הרפואית בישראל (הר"י), היו"ר ד"ר יורם בלשר והמנכ"ל עו"ד לאה ופנר. את האנציקלופדיה כתבו 1,160 רופאים ישראלים בכירים, שנבחרו על ידי ראשי האיגודים המדעיים בהסתדרות הרפואית.
כתיבת האנציקלופדיה ארכה כארבע שנים, היא נערכה על ידי פרופ' יהודה שינפלד בעזרתם של פרופ' יהושע שמר ופרופ' גד קרן ויצאה לאור בשנת 2007 על ידי הוצאת משכל (ידיעות ספרים).
האנציקלופדיה

האנציקלופדיה נועדה לספק מידע מקצועי "כחול לבן" לקהל הרחב. ערכי האנציקלופדיה, הכוללים בסך הכל 3,500 ערכים אשר נדפסו בעשרה כרכים, מחולקים לפי תחומי הרפואה השונים וכוללים את הנושאים הבאים: רפואה פנימית, רפואת נשים, אורתופדיה, פסיכיאטריה, הרעלות, רפואת ספורט, רפואת ילדים, אף אוזן גרון, סרטן ובדיקות מעבדה. האנציקלופדיה מספקת הסברי מבני (אנטומיה), פירוט תפקודי (פיזיולוגיה), סימנים ותסמינים ולעיתים גם מופיעים המלצות כלליות לטיפול. בנוסף, יש גם התייחסות לערכים מתחום הרפואה המשלימה כמו אקופונקטורה (דיקור סיני) וצמחי מרפא.
האנציקלופדיה נכתבה כך שתהיה מותאמת ספציפית לישראל, כך למשל ניתן בה דגש על קדחת ים-תיכונית משפחתית (FMF) שנפוצה בארץ בקרב יוצאי עדות המזרח והסבר על שיטות שונות למניעת מכת חום, המתאים לאקלים הישראלי.
מושגים חדשים בספר מסומנים בצבע וניתן לקבל הסבר עליהם באינדקס (מפתח עניינים) שבסוף הכרך העשירי שם גם מצוינים שמותיהם של 1,160 הרופאים כותבי האנציקלופדיה לרבות כתובות האימייל ומספרי הטלפונים שלהם.
ראו גם

אנציקלופדיה הלכתית רפואית
הערות שוליים

↑  האנציקלופדיה הישראלית לרפואה (סט 10 כרכים) - יהודה שינפלד / שיינפלד
1 2 3 4 5  דן אבן, עיין ערך בריאות: האנציקלופדיה הישראלית לרפואה, באתר ynet, 22 במאי 2007
↑  האנציקלופדיה הישראלית לרפואה הרדמה וכאב ניתוחים, באתר www.booksefer.co.il
↑  האנציקלופדיה הישראלית החדשה לרפואה, באתר ynet, 4 בספטמבר 2007
↑  האנציקלופדיה הישראלית לרפואה [כרך א: רפואה פנימית 1 - יהודה שינפלד]
↑  האנציקלופדיה הישראלית לרפואה, משכל, 2007, מסת"ב 978-965-482-488-0
ה'ר"ן

ה'ר"ן או ה'ר"נ (5,250) ובקיצור ר"ן או ר"נ – היא שנה עברית  אשר החלה ביום א' בתשרי, אור ל-27 באוגוסט 1489 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1490.
המולד של תשרי חל ביום רביעי, 22 שעות ו-37 חלקים. לפיכך זו שנה מסוג השג. היא מעוברת, ואורכה 385 ימים.
זו שנת שמיטה, ושנת 6 במחזור העיבור ה-277. תקופת ניסן שבשנה זו היא תחילת שנת 14 (סימנה ידלוז) במחזור השמש ה-188.
שנה זו היא שנת 1,421 לחורבן הבית, ושנת 1,801 לשטרות.
נפטרו

החכם הקראי אליהו בשייצי - מחבר הספר "אדרת אליהו", הנחשב לספר ההלכה המחייב של היהדות הקראית. מראשי האסכולה שפעלה למען קירוב בין הקראים לרבניים.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
הערות שוליים

היסטוריה של עם ישראל
האנציקלופדיה החדשה לחפירות ארכיאולוגיות בארץ ישראל

| --- | --- |
שער האנציקלופדיה
שער האנציקלופדיה
 מידע כללי
 שפת המקור:  עברית 
 תורגם לשפות:  אנגלית (5 כרכים, 1993)
 סוגה:  אנציקלופדיה 
 הוצאה
 הוצאה:  החברה לחקירת ארץ-ישראל ועתיקותיה 
 תאריך הוצאה:  1992 
 עורך:  אפרים שטרן, יוסף אבירם 
 מהדורות נוספות
 מספר כרכים:  4
 קישורים חיצוניים
 מסת"ב:  965-220-192-8
 הספרייה הלאומית:  990012342290205171
 
האנציקלופדיה החדשה לחפירות ארכיאולוגיות בארץ ישראל היא אנציקלופדיה שיצאה לאור על ידי החברה לחקירת ארץ-ישראל ועתיקותיה בשיתוף הוצאת כרטא, בעריכת אפרים שטרן, איילת לוינזון-גלבוע ויוסף אבירם. האנציקלופדיה יצאה לאור בשנת 1992 בשפה העברית, בארבעה כרכים. האנציקלופדיה מכילה מידע ארכאולוגי על 270 אתרים שנחפרו בארץ ישראל מתחילת החפירות במאה ה-19 ועד למועד הכנת האנציקלופדיה.
היסטוריה

לאנציקלופדיה זו קדמה אנציקלופדיה אחרת שנקראה "האנציקלופדיה לחפירות ארכיאולוגיות בארץ-ישראל" גם היא בהוצאת החברה לחקר ארץ ישראל ועתיקותיה. אנציקלופדיה זו יצאה בשנת 1970 בשני כרכים לאחר שבע שנות עבודה, בעריכתו של בנימין מזר וצוות עורכי-משנה והכילה מידע לגבי אתרים שנחפרו עד שנת 1968.
בשנת 1993 יצאה המהדורה באנגלית בארבעה כרכים המקבילים לכרכים בעברית. שם האנציקלופדיה: "The New Encyclopedia of Archaeological Excavations in the Holy Land".
בשנת 2008 יצא כרך חמישי באנגלית הכולל עדכון של אתרים שהופיעו במהדורה של שנת 1993 וכן אתרים חדשים. הכרך מכיל מידע לגבי 250 אתרים בארץ ישראל ובירדן אשר נכתבו על ידי מעל 160 ארכאולוגים. הכרך מתייחס לאתרים מתקופת האבן ועד התקופה העות'מאנית. כן מכיל הכרך טבלאות כרונולוגיות מעודכנות, ומפה המציינת את מיקום כל האתרים אשר הופיעו בכל חמשת הכרכים. כרך זה הופיע רק במהדורה האנגלית.
כרכים בעברית ובאנגלית

| האנציקלופדיה החדשה לחפירות ארכיאולוגיות בארץ-ישראל> כרכים בעברית | האנציקלופדיה החדשה לחפירות ארכיאולוגיות בארץ-ישראל> כרכים בעברית | האנציקלופדיה החדשה לחפירות ארכיאולוגיות בארץ-ישראל> כרכים באנגלית | האנציקלופדיה החדשה לחפירות ארכיאולוגיות בארץ-ישראל> כרכים באנגלית |
| --- | --- | --- | --- |
| מערך עד ערך | עמודים | עמודים | מערך עד ערך |
| 1. אבו הואם – תל-דולמנים | (1–392) | (1–384) | 1. Abila – Elusa |
| 2. דור - כסופים | (393–816) | (385–804) | 2. Emmaus - Jerusalem |
| 3. כפר גלעדי – עכו | (817–1240) | (805–1180) |  3. Jokneam – Pella |
| 4. עלי – תל-תענך | (1241–1619) | (1181–1552) | 4. Petra - Ziqim |
|  |  | (1553–2085) | 5. Abu Hawam - Tell-Zikhrin, horvat |
לקריאה נוספת

גבריאל ברקאי, "א' שטרן (עורך), כרך ההשלמות של האנציקלופדיה לחפירות ארכאולוגיות (כרך 5) – ביקורת ספרים", קדמוניות 137, תשס"ט, 2009, עמ' 50
הערות שוליים

↑  מאה שנות ארכיאולוגיה, מעריב, 27 בספטמבר 1970
↑  אנציקלופדיה לחפירות ארכיאולוגיות, דבר, 23 באוקטובר 1970
דניאל גילדר

| --- | --- |
אין תמונה חופשית
 לידה:  2 באוקטובר 1945 ארצות הברית קליבלנד, אוהיו, ארצות הברית
 פטירה:  26 בנובמבר 2020 (בגיל 75) ארצות הברית פילדלפיה, ארצות הברית
 שם לידה:  דניאל גילדר
 שם במה:  דני גילדר (Danny Gildar)
 מוקד פעילות:  ארצות הברית
 תקופת הפעילות:  1970–2020 (כ־50 שנה)
 עיסוק:  חזנות, מורה לפיתוח קול, ומלווה מוזיקלי
 סוגה:  חזנות
 סוג קול:  טנור לירי
 שפה מועדפת:  אנגלית, עברית 
 כלי נגינה:  פסנתר
 שיתופי פעולה בולטים:  דוד קוסביצקי, משה גנטשוף, משה שטרן, בן ציון מילר, יצחק מאיר הלפגוט, יעקב למר, בנימין מולר, הרב שמואל שפירו
 חברים לשעבר
 חבר הרכב לשעבר באגודת מטרופוליטן אופרה
 
דניאל גילדר (Daniel Gildar; נולד ב-2 באוקטובר 1945, קליבלנד - נפטר ב-26 בנובמבר 2020, פילדלפיה) היה חזן, פסנתרן ומורה לחזנות יהודי-אמריקאי, בעל מוניטין בינלאומי.
ביוגרפיה

פרק זה לוקה בחסר. אנא תרמו לוויקיפדיה ו.
גילדר נולד בקליבלנד לראובן ובל גילדר. הוא למד במכון קליבלנד למוזיקה (אנ'), כמו כן התמחה בפסנתר, בתאוריה מוזיקלית ובפיתוח קול.
ביוגרפיה > קריירה

השתתף בפרויקט שבע משימות היסטוריות למזרח ומרכז אירופה בחסות "אגודת חיים וגילה ויינר" לקידום תחום החזנות.
גילדר שימש כמלווה לגדולי החזנים בכל העולם, דוגמת דוד קוסביצקי, משה גנטשוף, משה שטרן, בן ציון מילר, יצחק מאיר הלפגוט, ישראל רנד ובנימין מולר. כן ליווה את המוסדות השנתיים של מועצת חזנות אמריקה.
בין תלמידיו לפיתוח קול ומוזיקה נמנו: יעקב למר, משה שולהוף והרב שמואל שפירו.
נפטר בפתאומיות ביום חמישי 26 בנובמבר 2020. תלמידו הרב שמואל שפירו הספיד אותו בפוסט בעמוד הפייסבוק וכתב: "מלאך בעל חסד נדיר... אבדה גדולה ועצומה".
דיסקוגרפיה נבחרת

חזנים גדולים בהופעה (2014)
הערות שוליים

↑  מנחם בריסטובסקי סופד לדניאל גילדר ז"ל.
| --- | --- |
בקרת זהויות :  MusicBrainz: 43aefcc2-2e08-441f-9cc1-2c8aff1ac0ba 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
הבנק המרכזי של אזרבייג'ן

| --- | --- |


 מטה מרכזי:  רשיד בהבודוב 32, באקו, אזרבייג'ן
 הקמה:  11 בפברואר 1992 
 נגיד:  אלמן רוסטאמוב
 מדינה:  אזרבייג'ן אזרבייג'ן
 מטבע:  מאנאט אזרבייג'ני
 קוד ISO 4217:  ‏AZN
 עתודות:  6004.3 מיליון דולר
 שער לוֹוִים:  8%
 www.cbar.az
 
הבנק הלאומי של אזרבייג'ן (באזרית: Azərbaycan Mərkəzi Bankı; באנגלית: Central Bank of Azerbaijan; ראשי תיבות: CBA) הוא הבנק המרכזי של אזרבייג'ן שנוסד ב-11 בפברואר 1992. נגיד הבנק הנוכחי הוא אלמן רוסטאמוב (אנ').
הבנק המרכזי של הרפובליקה של אזרבייג'ן פועל כרזרבה בנקאית באזרבייג'ן. החברה משמשת כחברת הנפקה החוקרת את מדיניות המדינה בתחום האשראי, מחזורי הכספים, ההסדרים השונים ויחסי המט"ח, וכן מסדירה את הפעילות הכוללת של המערכת הבנקאית. היא קובעת ומבצעת אמות מידה למדיניות המוניטרית ולשערי החליפין; הבנק מספק יציבות פיננסית, שירותי ניהול מזומנים, נושאי מטבע לאומי, שטרות בנק, מטבעות, מטבעות ההנצחה, כמו הוא גם מקבל ומחליף שטרות כסף פגומים, ומנהל מגוון של רפורמות ביצירת ופיתוח של מערכת התשלומים הלאומית. החברה הייתה ידועה בעבר בשם הבנק הלאומי של הרפובליקה של אזרבייג'ן ושינתה את שמה לבנק המרכזי של הרפובליקה של אזרבייג'ן במרץ 2009, ובסיסו הוא בבאקו. קיימים סניפים אזוריים בחחמ"ז, גאנג'ה, בילאסובאר, יבלך ונחצ'יבאן.
לקריאה נוספת

Trend.Az, Parliament approves candidates for Azerbaijani Central Bank's board members, Trend.Az, ‏2010-03-16 (באנגלית)
Федеральный закон №115-ФЗ о ПОД/ФТ ФРОМУ. Центральный банк Азербайджана продолжает работу по выполнению мер, направленных на противодействие отмыванию денег и финансированию терроризма., 115fz.ru (ארכיון)
Central Bank of Azerbaijan opens primary school, Central Banking, ‏2010-10-21 (באנגלית)
Navigator Business Award, www.nba.az (ארכיון)
הערות שוליים

1 2  Azərbaycan Respublikasının Mərkəzi Bankı - İdarə Heyəti, www.cbar.az
↑  Central Bank of the Republic of Azerbaijan - Official available currency (mln. USD), www.cbar.az
↑  Azərbaycan Respublikasının Mərkəzi Bankı - Uçot faiz dərəcəsi, www.cbar.az
↑  Bloomberg, Company Overview of Central Bank of the Republic of Azerbaijan, ‏13-6-2019
| --- | --- |
בקרת זהויות :  GND: 16020380-6  ISNI: 0000 0004 4684 6909  VIAF: 130071671   WorldCat (עם VIAF): 130071671 
ערך זה הוא קצרמרבנושא אזרבייג'ן ובנושא בנקים. אתם מוזמנים לתרום לוויקיפדיה ו.
דימום מוחי

| --- | --- |

 תחום:  נוירוכירורגיה 
 טיפול:  סימבסטטין  alteplase 
 קישורים ומאגרי מידע
 MeSH:  D002543
 סיווגים
 ICD-10:  I61, P10.1 
 ICD-11:  8B00 
 
דימום מוחי (באנגלית: Intracerebral hemorrhage) הוא סוג של דימום תוך-גולגולתי המתרחש בתוך רקמת המוח ו/או  בחדרי המוח.
דימום מוחי מתרחש בקרב 2.5 לכל 10,000 אנשים מדי שנה בממוצע, בתדירות גבוהה יותר אצל גברים מאשר נשים, ואצל מבוגרים. זה הוא הגורם השני בשכיחותו לשבץ מוחי, והוא מהווה כ-10% מהאשפוזים הקשורים לאירוע מוחי בארצות הברית. 44% ממקרי הדימום המוחי מסתימים במוות תוך תקופה של עד חודש. כמו כן, רק 20% מהנפגעים מצליחים לחזור לשגרת חיים רגילה. המקרים הראשונים בהיסטוריה סווגו והוגדרו בשנת 1823 לשני סוגים עיקריים: דימום ואי זרימת דם מספקת.
סימנים וסימפטומים

התסמינים של דימום מוחי עשויים להיות מגוונים משום שחלקם מעיד על האזור במוח שניזוק מהדימום. מבין לקחם של התסמינים נובע מעלייה בלחץ התוך-גולגולתי אשר נגרמת מפעלת לחץ על רקמת המוח באזור הדימום. בנוסף, התסמינים יכולים לכלול כאב ראש, חום, חולשה בצד אחד של הגוף, הקאות, פרכוסים, ירידה ברמת ההכרה ונוקשות בצוואר. פציינטים מסוימים עלולים אף לחוות דימום מתמשך מהאוזן. חלק מהחולים עשויים להיכנס לתרדמת בשל הדימום. לעיתים קרובות הסימפטומים מחמירים עם הזמן. לעיתים, דימום מוחי מאובחן בטעות כדימום מוחי תת-עכבישי בשל הדמיון הרב בתסמינים בניהם. כאב ראש חמור ואחריו הקאה הם חלק מהסימפטומים המשותפים הנפוצים ביותר. סימפטום נפוץ נוסף הוא התמוטטות עקב הדימום.
הדימום המוחי נחלק לשני סוגים: דימום חריף ודימום מאוחר. דימום חריף (אקוטי) מוגדר כדימום שמתחיל בזמן הפציעה/פגיעה בעוד שדימום מאוחר יכול להופיע החל משש שעות אחרי הפגיעה (ועשוי אף להופיע רק כעבור מספר שבועות).
גורמים

יתר לחץ דם מגביר את הסיכון לדימום מוחי ספונטני פי שניים עד פי שישה מהממוצע באוכלוסייה הבריאה. דימום מוחי שכיח יותר בקרב מבוגרים מאשר אצל ילדים. גורמי סיכון נוספים: עישון, צריכה מופרזת של אלכוהול, כולסטרול נמוך ושימוש בסמים וכן בתרופות מדללות דם.
אבחנה

אנגיוגרפיות באמצעות טומוגרפיה ממוחשבת (CT) ותהודה מגנטית (MRI) הוכחו כיעילות באבחון שינויים בכלי דם תוך-גולגולתי לאחר דימום מוחי. לעיתים קרובות, תידרש אבחנה נוספת על מנת לשלול סיבה משנית של דימום.
דימום מוחי מזוהה על ידי סריקות סי. טי. מכיוון הדם נראה בהיר יותר מאשר רקמות אחרות והוא מופרד מהחלק הפנימי של הגולגולת על ידי רקמת המוח. לעיתים קרובות, הרקמה סביב הדימום פחות צפופה משאר המוח בגלל בצקת, ולכן תופיע בצורה כהה יותר בסריקת הסי. טי.
אבחנה > מיקום

דימום מוחי הנובע מלחץ דם גבוה בדרך כלל יתרחש בפוטמן או התלמוס (60%), המוח הגדול (20%), המוח הקטן (13%) או פונס (7%).
טיפול

יש להתייחס לדימום מוחי כאל מקרה חירום. ההנחיה היא להקטין את לחץ הדם הסיסטולי לערך נמוך מ-140 מ"מ כספית (mmHg). אצל פציינטים הנוטלים מדללי דם הנוג לטפל בתרופות אשר הופעות את אפקט דילול הדם ורמת הסוכר בדם צריכה להישמר בטווח הנורמה. ניתוח נדרש לרוב כאשר גודל מוקד הדימום גדול מ-3 ס"מ או במקרים אחרים כגון אצל פציינטים צעירים. הניתוח עשוי להיות רדיוכירירגי סטראוטקטי או על ידי קרניוטומיה (פתיחת פתח בגולגולת לצורך ניתוח).
סוג הטיפול תלוי באופן משמעותי בסוג של הדימום. סריקת סי. טי. מהירה ושאר אמצעי האבחון משמשים כדי לקבוע את סוג הטיפול המתאים.
אינטובציה של קנה הנשימה עשויה להתבצע אצל אנשים עם ירידה ברמת ההכרה או עם סיכונים אחרים של חסימה בדרכי הנשימה.
עירוי נוזלים מקבלים כדי לשמור על מאזן נוזלים תקין.
טיפול > תרופות

מחקר אחד מצא כי שימוש בתרופות נוגדות יתר לחץ דם מביא לשיפור בתוצאות. מחקרים אחרים לא מצאו את ההבדל בין שליטה על לחץ הדם במצב אינטנסיבי או פחות אינטנסיבי. איגוד הלב האמריקאי ואיגוד השבץ האמריקאי הנחו בשנת 2015 כי מומלץ להקטין את לחץ הדם הסיסטולי ל-140 מ"מ כספית.
שימוש בגורם הקרישה פקטור VII בתוך 4 שעות מהאירוע מגביל את הדימום ואת ההיווצרות של שטף דם. עם זאת, דבר זה מגביר גם את הסיכון לפקקת ורידים. לפיכך, בראייה כללית, ייתכן והוא אינו מביא לידי תוצאה טובה יותר.
פלסמה קפואה, ויטמין K, פרוטמין, או עירוי טסיות ניתנים במקרה של הפרעת דימום.
פוספניטואין או תרופות אנטי-אפילפטיות אחרות ניתנות במקרה של התקפים או דימום.
נוגדני H2 או מעכבי משאבות פרוטונים ניתנים לצורך מניעת לחץ בכיב פפטי מצב המקושר עם דימום מוחי.
קורטיקוסטרואידים (סוג של סטרואיד הורמוני) נחשבו כמפחיתי נפיחות. עם זאת, במחקרים רבים נמצא כי סטרואידים נמגדילים את שיעורי התמותה, ולכן הם אינם מומלצים.
טיפול > ניתוח

ניתוח נדרש אם שטף דם גדול מ-3 ס"מ ואם יש נגע בכלי דם מבניים או דימום אונתי (lobar hemorrhage) בחולה צעיר.
קתטר עשוי להיות מועבר לתוך כלי הדם במוח כדי לסגור או להרחיב אותו וכך להימנע מהליכים כירורגיים פולשניים.
ניקוז על ידי ניתוח סטריאוטקטי או אנדוסקופי יבצע בדימום גרעיני הבסיס, למרות שהתוצאות במצב זה מוגבלות.
פרוגנוזה

הסיכון למוות כתוצאה מדימום מוחי בפציעת מוח טראומטית הוא גבוה במיוחד כשהפציעה מתרחשת בגזע המוח. דימומים בתוך המוח המוארך יהיו כמעט תמיד קטלנים, מכיוון שהם גורמים נזק לעצב התועה אשר ממלא תפקיד חשוב בשמירה על זרימת דם, נשימה ועוד. סוג זה של דימום יכול להתרחש גם בקליפת המוח, בדרך כלל בחלק הקדמי או הרקתי, ולפעמים במוח הקטן.
עבור דימום ספונטני שנראה בסריקת סי. טי., שיעורי התמותה נעים בין 34 ל-50% בתוך 30 ימים מהפגיעה, כאשר חצי ממקרים אלו מתרחשים ביומיים הראשונים. על אף שהרוב המכריע של מקרי מוות מתרחש בימים הראשונים אחרי הדימום, יש לאלה שהצליחו להתגבר עליהם בטווח הארוך עודף תמותה של 27% בהשוואה לאוכלוסייה הכללית.
אפידמיולוגיה

דימום מוחי מהווה 20% מכלל המקרים של מחלות כלי הדם בארצות הברית, כאשר לפניהם יש את קריש הדם (40%) ו-תסחיף מוחי (30%). מצב זה שכיח פי שניים יותר בקרב אנשים שחורים לעומת לבנים. נתונים אלה רלוונטיים לארצות הברית.
מחקר

התגובה הדלקתית המופעלת על ידי השבץ נחשבת כתורמת לנזק הכללי הנגרם מהדימום המוחי. בנוסף, מחקרים שבוצעו לאחר המוות הראו כי תגובת הדלקת מתחילה כמה ימים לפני הדימום ונמשכת מספר ימים אחרי הדימום המוחי. שינוי פוטנציאל הפעולה וקיטוב תאי המיקרוגלייה עשוי להפחית את הפגיעה במוח כתוצאה מהדימום ולשפר את תהלך ההחלמת. תחום עניין חדש יחסית הוא מחקר בתאי פיטום ותפקידם בשבץ.
ראו גם

מוח
דימום תוך-גולגולתי
שבץ מוחי
לקריאה נוספת

הנחיות לניהול דימום תוך מוחי ספונטני: קו מנחה עבור אנשי מקצוע בתחום הבריאות (אנגלית)
הבנק הלאומי של מקדוניה הצפונית

| --- | --- |

 מטה מרכזי:  קוזמן ג'וסיפובסקי פיטו 1, סקופיה, מקדוניה הצפונית
 קואורדינטות:  41°59′37″N 21°26′33″E﻿ / ﻿41.993611111111°N 21.4425°E﻿ / 41.993611111111; 21.4425
 הקמה:  19 באוקטובר 1946 
 נגיד:  אניטה אנג'לובסקה-בזוסקה
 מדינה:  מקדוניה הצפונית מקדוניה הצפונית
 מטבע:  דינר מקדוני
 קוד ISO 4217:  ‏MKD
 www.nbrm.mk
 
הבנק הלאומי של מקדוניה הצפונית (במקדונית: Народна банка на Република Северна Македонија; באנגלית: National Bank of North Macedonia; ראשי תיבות: NBRM) הוא הבנק המרכזי של מקדוניה הצפונית שנוסד ב-19 באוקטובר 1946. בראש הבנק עומדת אניטה אנג'לובסקה-בזוסקה מה-22 במאי 2018. המטרה העיקרית של הבנק היא לתמוך ביציבות המחירים במדינה.
פונקציות

הבנק מבצע את הפונקציות הבאות:
מקים ומקיים מדיניות מוניטרית
מסדיר את התשלומים הבינלאומיים למדינות אחרות
מקים ומנהל את הדינר המקדוני
מטפל ומנהל החלפות מטבע חוץ
מסדיר את מערכת התשלומים
נותן מענק ורישיון הפעלה לסניפי הבנק ומפקח עליהם
מעניק רישיונות לביצוע שירותי העברת כספים ומפקח על פעילותם בהתאם לחוק המקדוני
מעניק רישיונות תפעול ללשכות המט"ח ומפקח על פעילותם בהתאם לחוק המקדוני
מנפיק שטרות ומטבעות של הדינר המקדוני
מבצע פעולות לחשבונות הממשל המקדוני המרכזי וגופיו
ראו גם

דינר מקדוני
הערות שוליים

↑  English - Governor, www.nbrm.mk
↑  "Interview with Dimitar Bogov, Governor of the National Bank of the Republic of Macedonia". The European Times. אורכב מ-המקור ב-2016-08-18. נבדק ב-5 באוגוסט 2016. {{cite web}}:  (עזרה)
| --- | --- |
בקרת זהויות :  ISNI: 0000 0001 0669 8479  LCCN: no93038125  NKC: ko20201064910  VIAF: 145815442   WorldCat (עם VIAF): 145815442 
ערך זה הוא קצרמרבנושא בנקים ובנושא מקדוניה הצפונית. אתם מוזמנים לתרום לוויקיפדיה ו.
הבה קמרגו

| --- | --- |

Hebe Camargo
 לידה:  8 במרץ 1929 טאובטה, סאו פאולו, ברזיל
 פטירה:  29 בספטמבר 2012 (בגיל 83) סאו פאולו, ברזיל
 שם לידה:  Hebe Maria Monteiro de Camargo Ravagnani
 מדינה:  ברזיל ברזיל
 תקופת הפעילות:  1942–2012 (כ־70 שנה)
 בן או בת זוג:  Décio Capuano (1964–1971)  Lélio Ravagnani (1973–2000) 
 מספר צאצאים:  1 
 פרסים והוקרה:  Latin Grammy Trustees Award (2010)  מסדר ההצטיינות בתרבות של ברזיל  מסדר הצלב הדרומי 
 פרופיל ב-IMDb
 
הבה קמרגו (בפורטוגזית: Hebe Camargo;‏ 8 במרץ 1929 - 29 בספטמבר 2012) הייתה זמרת, שחקנית ומגישת טלוויזיה ברזילאית. היא נחשבת ל"מלכת הטלוויזיה הברזילאית" (בפורטוגזית: Rainha da Televisão Brasileira). הונה נאמד ב-360 מיליון דולר.
ביוגרפיה > ראשית חייה

קמרגו נולדה בטאובט שבסאו פאולו, להוריה, אסתר (Esther Magalhães Camargo) ו-Sigesfredo Monteiro Camargo, ממוצא פורטוגלי. את הקריירה שלה החלה בתור זמרת בשנות ה-40, והייתה מופיעה עם אחותה בתור צמד Rosalinda e Florisbela. במהלך קריירת המוזיקה שלה ביצעה קמרגו שירי סמבה ובולרו במועדוני לילה. היא עזבה את קריירת המוזיקה כדי להקדיש זמן רב יותר ולשידורי רדיו וטלוויזיה. היא הוזמנה על ידי אסיס שטאובריאנד להשתתף בשידור הבכורה של הטלוויזיה הברזילאית בשכונת סומרה שבסאו פאולו.
ביוגרפיה > קריירה

כזמרת קמרגו הופיעה במספר סרטי קומדיה של הבמאי הברזילאי אמסיו מסרופי, ויחד עם אגנלדו ראיול היא כיכבה באחד מסרטיו. בשנות ה-50 נכנסה לתעשיית הטלוויזיה ועבדה כמגישה בסדרת טלוויזיה בתחנת הטלוויזיה TV Paulista. בשנת 1955 היא הופיעה בתוכנית הטלוויזיה הראשונה בברזיל שיועדה לנשים - "O Mundo é das Mulheres" (העולם שייך לנשים) בריו דה ז'ניירו, אשר שודרה 5 פעמים בשבוע.
ב-1960 עברה קמרגו לרשת Rede Record. עת שידורי התוכנית המוזיקה הברזילאית ז'וום גוארדה,
ב-10 באפריל 1966 החלה רשת Rede Record לשדר תוכנית בימי ראשון, בה שימשה קמרגו כמראיינת. תוכנית זו מומנה על ידי חברת התעופה הברזילאית, ואריג, כשבפרסומת החסות הופיעה קמרגו בעצמה.
בשנות ה-70 ובשנות ה-80 הופיעה קמרגו כמעט בכל תחנות שידורי טלוויזיה בברזיל, בכללן Rede Record ו-Rede Bandeirantes.
ב-1980, לאחר הפסקה ארוכה, חזרה קמרגו לעבוד כמראיינת. ממרץ 1986 ועד דצמבר 2010 היא עבדה ברשת הטלוויזיה SBT, שם היא הנחתה את תוכנית הטלוויזיה Herbs, אשר הייתה לאחת מתוכניות הטלוויזיה הארוכות ביותר בברזיל. התוכנית שודרה גם ב-Rede Tupi וב-Rede Bandeirantes, ובתחילת שנות ה-90 כללה תוכנית ספין אוף - "Hebe por Elas". קמרגו הגישה גם את "Fora do Ar", והשתתפה בטלתונים, בהופעות קומדיה וב-Romeu e Julieta, שם כיכבה בין היתר עם רונלד גוליאס ונאיר בלו.
בעודה מבלה במיאמי בליל סילבסטר, התלוננה קמרגו על כאבים עזים בבטן. בדו"ח שפורסם מאוחר יותר בבית החולים דווח כי בוצע בה ניתוח לפרוסקופי, ואובחנה כחולת סרטן. ב-8 בינואר 2010 הובהלה לבית החולים על שם אלברט איינשטיין בסאו פאולו בשביל ניתוח, כדי להסיר את הסרטן מן הצפק. לאחר הניתוח וטיפול בכימותרפיה שבה לעבודתה ב-8 במרץ 2010.
ביוגרפיה > מותה

קמרגו חלתה בסרטן מאז 2010. ב-29 בספטמבר 2012 עת הפציע השחר, מתה קמרגו ככל הנראה מדום לב בעת שישנה.
פילמוגרפיה > בקולנוע

2009 - Xuxa e o Mistério de Feiurinha
2005 - Coisa de Mulher
2000 - דינוזאור (דיבבה את "ביילין" בגרסה הפורטוגזית)
1960 - Zé do Periquito
1951 - Liana, a Pecadora
1949 - Quase no Céu
פילמוגרפיה > בטלוויזיה

2010 - Fantástico
2010 - SBT Brasil
2009 - Elas Cantam Roberto
2009 - Vende-se Um Véu de Noiva
2007 - Amigas e Rivais
2003 - Romeu e Julieta Versão 3
2000 - TV Ano 50
1995 - A Escolinha do Golias
1990 - Romeu e Julieta Versão 2
1980 - Cavalo Amarelo
1978 - O Profeta
1970 - As Pupilas do Senhor Reitor
1968 - Romeu e Julieta Versão 1
1950 - Primeira Apresentação Musical da TV Brasileira
הבחירות לאספה הלאומית של אוגנדה 1980

הבחירות לאספה הלאומית התקיימו באוגנדה ב־10 וב־11 בדצמבר 1980. הם התקיימו לאחר הפלתו של אידי אמין בשנה הקודמת והיו הבחירות הראשונות מאז הבחירות שקדמו לעצמאות אוגנדה בשנת 1962. תוצאת הבחירות הייתה ניצחון של מפלגת קונגרס העם של אוגנדה (UPC) בראשות הנשיא מילטון אובוטה, שזכה ב 75 מתוך 126 המושבים. אחוז ההצבעה היה כ-85.0%.
ה-UPC הייתה המפלגה היחידה שהתמודדה על כל 126 המושבים.
עם סגירת ההצבעה השתלט פאולו מוואנגה על ועדת הבחירות והכריז על מפלגת ה-UPC כמנצחת. במחאה למהלך זה, ניהל יוורי מוסווני מלחמת גרילה כנגד מילטון אובוטה, ניצח והפך בהמשך את המדינה לדמוקרטית.
תוצאות

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| מפלגה | מפלגה | הצבעות | % | מקומות | +/- |  |  |  |  |
|  | קונגרס העם של אוגנדה | 1,971,779 | 47.18 | 74 |  37 |  |  |  |  |
|  | המפלגה הדמוקרטית | 1,965,823 | 47.04 | 51 |  25 |  |  |  |  |
|  | התנועה הפטריוטית באוגנדה | 171,256 | 4.1 | 1 | חדש |  |  |  |  |
|  | המפלגה השמרנית | 70,253 | 1.68 | 0 | חדש |  |  |  |  |
| סך הכול | סך הכול | 4,179,111 | 100.00 | 126 |  44 |  |  |  |  |
| מצבעים רשומים/אחוז ההצבעה | מצבעים רשומים/אחוז ההצבעה | 4,899,146 | 85.0 | - | - |  |  |  |  |
| מקור: | מקור: | מקור: | מקור: | מקור: | מקור: |  |  |  |  |